CELEX: 62019TN0046
Language: da
Date: 2019-01-25 00:00:00
Title: Sag T-46/19: Sag anlagt den 25. januar 2019 — Den Hellenske Republik mod Europa-Kommissionen

11.3.2019   
            
            
               DA
            
            
               Den Europæiske Unions Tidende
            
            
               C 93/78
            
         
      Sag anlagt den 25. januar 2019 — Den Hellenske Republik mod Europa-Kommissionen
      (Sag T-46/19)
      (2019/C 93/100)
      Processprog: græsk
      
         Parter
      
      
         Sagsøger: Den Hellenske Republik (ved G. Kanellopoulos, E. Leftheriotou og A.E. Vasilopoulou)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Den anfægtede afgørelse annulleres, for så vidt om Den Hellenske Republik er pålagt faste finansielle engangskorrektioner for et bruttobeløb på 25 092 988,84 EUR og et nettobeløb på 24 851 438,56 EUR efter kontrol ΑΑ/2016/013/GR for arealstøtte på grundlag af ansøgningerne i år 2015/16 (regnskabsårene 2016 og 2017, s. 63-74 i den sammenfattede udgave).
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
                  1.
               
               
                  Det første anbringende vedrører Kommissionens tilsidesættelse af artikel 4, stk. 1, litra h), i forordning nr. 1307/2013 (1) hvad angår fortolkningen og anvendelsen af definitionen af »permanente græsningsarealer«.
               
            
                  2.
               
               
                  Det andet anbringende vedrører en begrundelsesmangel i strid med artikel 296 TEUF, af artikel 18, stk. 5, i forordning nr. 640/2014 (2) af retningslinjerne for vurdering af kvaliteten af programmerne for udvikling af landdistrikterne (Executable Test Suite (ETS) LPIS data quality measures, version 6.0) og af proportionalitetsprincippet.
               
            
                  3.
               
               
                  Det tredje anbringende vedrører en utilstrækkelig begrundelse hvad angår de punkter, hvorved Kommissionen endvidere har pålagt faste finansielle engangskorrektioner.
               
            
         (1)  Europa-Parlamentets og Rådets forordning (EU) nr. 1307/2013 af 17.12.2013 om fastsættelse af regler for direkte betalinger til landbrugere under støtteordninger inden for rammerne af den fælles landsbrugspolitik og om ophævelse af Rådet forordning (EF) nr. 637/2008 og Rådets forordning (EF) nr. 73/2009 (EUT 2013, L 347, s. 608).
      
         (2)  Kommissionens delegerede forordning (EU) nr. 640/2014 af 11.3.2014 om supplerende regler til Europa-Parlamentets og Rådets forordning (EU) nr. 1306/2013 for så vidt angår det integrerede forvaltnings- og kontrolsystem, betingelserne for afslag eller tilbagetrækning af betalinger og administrative sanktioner vedrørende direkte betalinger, støtte til udvikling af landdistrikterne og krydsoverensstemmelse (EUT 2014, L 181, s. 48).